Publication: Magyar Közlöny
Issue: MK-2002-99 (Year: 2002, Number: 99)
Era: 1990-2004
Section: szóló 1997. évi C. törvény (a továbbiakban: Ve.)
Paragraph Index: 418

117. §-ának (1) bekezdésében foglalt hatáskörében eljárva a Magyar Igazság és Élet Pártja által benyújtott népszavazás kezdeményezés aláírásgyûjtõ ívének hitelesítése tárgyában meghozta a következõ határozatot: Az Országos Választási Bizottság az aláírásgyûjtõ ív hitelesítését megtagadja. A határozat ellen az annak közzétételét követõ 15 napon belül az Alkotmánybírósághoz címezve az Országos Választási Bizottsághoz lehet kifogást benyújtani. INDOKOLÁS A Magyar Igazság és Élet Pártja 2002. június 21-én népszavazás kezdeményezés aláírásgyûjtõ ívének hitelesítését kérte az Országos Választási Bizottságtól. Az aláírásgyûjtõ íven a következõ kérdés szerepel: „Egyetért-e azzal, hogy jogi személy és jogi személyiség nélküli más szervezet — a Magyar Állam, a helyi önkormányzatok, a közalapítványok, az egyházi jogi személyek és Jelzálogbank kivételével —, valamint nem magyar állampolgárságú természetes személy termõföld tulajdonjogát sem Magyarország uniós csatlakozásáig, sem azt követõen ne szerezhesse meg?” A népszavazásra feltenni kívánt kérdéssel kapcsolatban az Országos Választási Bizottság megállapította, hogy az a Magyar Köztársaság Alkotmányáról szóló 1949. évi XX. törvény (a továbbiakban: Alkotmány) 28/C. § (5) bekezdésének b) pontjában foglalt tilalomba ütközik, mely szerint nem lehet országos népszavazást tartani hatályos nemzetközi szerzõdésbõl eredõ kötelezettségekrõl. A Magyar Igazság és Élet Pártja által megfogalmazott kérdés ellentétben áll a Magyar Köztársaság és az Európai Közösségek és azok tagállamai között társulás létesítésérõl szóló, Brüsszelben, 1991. december 16-án aláírt Európai

Source: https://magyarkozlony.hu/hivatalos-lapok/f99d32dcf8614f800a04c90a7291c795393872ff/dokumentumok/408fca2f835d65b9c65551c0e0a270fc371ccf5f/letoltes